שני מקרים של יידוי אבנים על אוטובוסים של אגד בעיר העתיקה:

15 בני אדם ובהם תינוקת נפצעו בשני אירועים במהלך היום (ה'), שבהם השליכו פלסטינים אבנים באזור שער שכם. הפצועים נפגעו מהאבנים ומשברי זכוכית. מצבם מוגדר קל וחלקם לקו בחרדה.

כתבות נוספות בערוץ החדשות של ynet:

התקרית המשמעותית יותר התרחשה בשעות אחר הצהריים ובמסגרתה נפגעו 14 בני אדם, אחת מהם תינוקת.

מדובר במשפחה בת 12 נפשות - זוג הורים ועשרת ילדיהם, בני שנה עד 19. כמו כן נפצעו בתקרית עוד אב ובנו שנסעו באוטובוס.

שלושה פצועים קיבלו טיפול ראשוני מחובשי "איחוד הצלה" ונלקחו לטיפול בבית החולים שערי צדק. ממשטרת מחוז ירושלים נמסר שכוחות משטרה ומג"ב הגיעו למקום ונפתחו סריקות לאיתור מיידי האבנים.

בבוקר נפצע אדם אחד באורח קל מאבנים שהושלכו לעבר שני אוטובוסים של אגד ברחוב סולטן סולימאן. צוות מד"א טיפל בו ופינה אותו לבית החולים שערי צדק בעיר.